ขอรีวิวตามตรง ว่าไปทานเพราะขี้เกียจขับรถไปแหลมแม่พิมพ์ (จริงๆ ชอบร้านโจโจ้ ตังเก ต้นกระบก) เลยเปิดวงในดูร้านใกล้ๆ ขับมาจากโนโวเทล ริมเพ ไม่เกิน 7 กม. ถึงร้านเลย ร้านช่วยกันทำแบบครอบครัว อบอุ่นดี 

หน้าร้านแถบนั้นทั้งหมดดูไม่น่าเข้า ไม่มีจุดดึงดูด เหมือนเป็นร้านอาหารตามสั่งง่ายๆ จานเดียว 

มีให้เลือกนั่งทั้งแบบโต๊ะ กับเก้าอี้ผ้าใบชายหาด สั่งกั้งทอดกระเทียม 2 ตัว 175 กระเทียมเจียวใช้แบบสำเร็จรูปหรือเปล่าไม่แน่ใจ แต่กลิ่นเก่าออกมาเชียว เสียใจ

ปูนึ่ง ครึ่งโล 250 ดีสุดล่ะ เนื้อหวาน ไม่เละ 

ปลากระพงนึ่งมะนาว 350 ปลาตัวใหญ่มาก แต่รสชาติไม่อร่อย ปลาไม่สดนะ แต่ไม่ถึงกับเก่าเนื้อเละ น้ำซุปคือใช้น้ำเปล่าต้มกับน้ำจิ้มซีฟู้ดแล้วซอยกระเทียม ใส่ข่าลงไป รสชาติคอมเม้นไม่ได้ เพราะไม่ปลื้มเลยดีกว่า

ถ้าทานอาหารจานเดียว อาหารง่ายๆ เช่น ข้าวผัด คงเวิร์กมากๆ เพราะกินไปดูทะเลไป รื่นรมย์มากๆ

ร้านค่อนข้างบ้านๆ ชายหาดแถวนั้นก็สกปรกนิดนึงขยะเยอะ วันหลังจะไม่ขี้เกียจไปแหลมแม่พิมพ์ล่ะ